मैले-चिक्कड़, ढिल्ले-ढाले टलले लाएदे, सिरै पर साफा बन्ने दे, मण्डै फलें दा झोला लमकाए दे, हत्थै चङरै दिय़ां दैं चार पटारियां लेदे इक लम्मा जनेआ कबली, बल्लें-बल्लें सड़का पर टुरा करदा हा। उसी दिक्खियै मेरी कुड़ी दे मना च केड़ा भाव बिज्जेआ, ए दस्सना कठन ऐ। उन्ने जोरें उसी आले देने शुरू करी उड़े। में सोचेआ, बूनै मूण्डै झोला पाए दे इक आफत आई खड़ोग, मेरा सतारमां परिच्छेद अज्ज ते पूरा होने कोला रेआ।”